לממונה על החופש המידע בהנהלת בתי המשפט,

מוגשת בזאת בקשת חופש מידע כמפורט להלן. מצורפים כתמיד אישור הניהול התקין של הצלחה וייפוי כח מתאים. הריני להתחייב בשמה של הצלחה - לקידום חברה הוגנת (ע"ר), לשאת בדמי הטיפול עד לסך של 151 ₪. (שימו לב כי שמה של הצלחה שונה ברשם העמותות ובהתאם מצורפת תעודת שינוי שם). 


נבקש לקבל את פרטי המידע, המסמכים והנתונים הבאים, ככל שניתן בפורמט דיגיטלי הניתן לחיפוש:

דו"ח ומסקנות הועדה שהוקמה בראשות כב' השופט שפירא (נשיא המחוזי בחיפה) לבחינת והסדרת נושא הרשאות לשופטים ואנשי צוותם למערכת נט המשפט. כמו כן מתבקשים כתבי המינוי של הועדה, פירוט חבריה, פירוט ישיבות הועדה וסדר היום שלה, פרוטוקולים וסיכומי דיון, חומרים שהובאו בפני הועדה אגב עבודתה וכן רשימת המשתתפים והמוזמנים לישיבותיה ושיוכם הארגוני. 

נודה על אישור קבלת הבקשה ותחילת הטיפול בה בהתאם למועדים הקבועים בדין.

